Топ 10 на бабешките лекове против грип
Грипът настъпва с пълна сила и поваля наред. Веднъж влязъл в дома, всички членове на семейството се разболяват. Консултацията с лекар е задължителна още при първото неразположение. Спазвайте предписаната терапия, за да не настъпят усложнения. Паралелно с традиционната медицина можете да приложите и изпитаните бабини лекове. Те със сигурност ще помогнат на организма да се справи с болестта много по-лесно. Flashnes събра най-ефективните методи за борба с грипа, запазени в годините и предавани от поколение на поколение Бързо сваляне на висока температура Разбийте на сняг белтък от яйце и с него намажете сгъвките на лактите и на китките. Пийте сок от малини.  Поставете кръгчета суров картоф върху стъпалата. Правете компреси с оцет. Накълцайте 3-4 глави кромид лук и го изсипете в къси памучни чорапи. Обуйте чорапите с компреса, а отгоре обуйте още едни чорапи. Баба Ванга съветва да се направят компреси с извара върху прасците. 2. При хрема Най-ефикасен е 5%-ният физиологичен разтвор със сода. На котлона се кипва около 50 г вода с една лъжичка сол. След отстраняването от котлона се добавя щипка сода за хляб. Отпушете носа и започвайте да капете от домашно приготвения разтвор. Добре е част от него да се стича към гърлото. Захаросан мед колкото грахово зърно се поставя в ноздрата, от топлината медът се разтапя и облива цялата лигавица. Разреден пчелен клей, намазан в носа, действа лечебно и отпушващо. Ефикасна е и следната рецепта: 1 ч.л. мед се смесва с 2 ч.л. сок от цвекло и се накапва по 3-4 капки няколко пъти дневно. 3. При болки в гърлото Компресът с ракия или извара върши идеална работа. Натопете с ракия малка кърпичка и я вържете на гърлото с помощта на по-голяма и суха. 4. При суха кашлица Облекчете сухата кашлица, като забъркате смес от по 1 супена лъжица ракия, мед и олио. Не се тревожете, не е най-гадното нещо, което се опитвали. Лечебното масло се приготвя по три пъти на ден. 5. При упорита и влажна кашлица 1,5 л вода 1 глава кромид лук, разрязана на 4  4 счупени ореха с черупките 3 лукчета 2 локумчета 1 дюля 1 лист индрише Всичко това ври, докато водата не стане 1 литър. Отварата е за 1 ден, ако пият двама души, и за два дни, ако пие един. Вечер се смуче по 1 чаена лъжичка масло със захар. 6. При бронхит и пневмония При бронхит и пневмония народният лечител Петър Димков препоръчва синапените компреси. Обикновен гръден синапен компрес. В 0,600 л топла вода се потопява торбичка с 1 супена лъжица смлян синап. След 5 минути торбичката се изстисква, докато водата стане зелена. В тази вода се потопява и после изстисква компрес (широк за деца 10-12 см, а за възрастни според ръста). Поставя се върху гърдите, отгоре се облича дебела вълнена фланела и добре се бинтова. Държи се само два часа. 7. При упорита кашлица  Се препоръчват инхалации. Поставя се тенджера с вода на котлона да заври. Във водата се слага лайка. След завиране тенджерата се отстранява и към нея се добавя лъжица сода за хляб. Водата прекипява а болният диша парата. Инхалациите се правят няколко пъти на ден, а кашлицата бързо намалява и отшумява. 8. Масаж при магарешка кашлица Този масаж, който е препоръчан от Петър Димков, облекчава състоянието на болните. С лявата длан се натиска челото, а палецът на дясната ръка се закача за долните резци при отворена уста. Тогава се дърпа много леко долната челюст напред и с малък натиск надолу. Останалите пръсти на тази ръка подпират брадата отдолу. При задушаване се получава веднага облекчение при този похват. 9. Раковско масло за борба с грипа Тази рецепта е изпитана в радомирското село Долни Раковец, познато с производството на български чесън. Добре е да знаете, че китайският няма да помогне. Обелва се глава чесън. В хаванчето скилидките се нарязват и след това се счукват със сол до получаване на хомогенна смес. Полученото „масло“ се изсипва в купичка и към него се добавят оцет и олио. Хапвайте, колкото ви е сладко. 10. Вълшебна смес за повишаване на имунната система Равни количества лимон, целина и мед. Лимонът се измива и се смила на чопър заедно с кората. Целината се наредва. След това двата продукта се смесват с меда. Три пъти на ден се приема по една супена лъжичка преди храна.